OzLabs/hebrew-wiki-articles huggingface dataset:
יהודה סתיו

יהודה סתיו (נולד ב-15 בנובמבר 1948) הוא עיתונאי, פובליציסט ומבקר אמנות ישראלי.

== ביוגרפיה וקריירה ==
נולד וגדל בראשון לציון. למד בבית הספר הגימנסיה הריאלית. בשנת 1973 סיים את לימודי התואר בחוג לאמנות התיאטרון והחוג לאמנות הקולנוע באוניברסיטת תל אביב.

בשנת 1972 החל לעבוד במערכת העיתון של ידיעות אחרונות. מאז 1979 הוא מבקר הקולנוע של ידיעות אחרונות.

בשנת 1986 מונה לראש דסק תרבות ובידור בידיעות אחרונות, וכיהן בתפקיד זה עד שנת 1999.

סתיו מתעד וחוקר של הקולנוע הישראלי<ref name=":0" /> ומרצה לתולדות אמנות הקולנוע באוניברסיטת חיפה - זכה בפרס מרצה מצטיין מטעם נשיא האוניברסיטה בשנת 2002. בנוסף מלמד בחוג לאמנות התיאטרון באוניברסיטת תל אביב וחבר באגודת העיתונאים ובתא מבקרי הקולנוע. עד שנת 2005 היה ראש איגוד מבקרי הקולנוע<ref></ref>.

בשנת 1999 החל להגיש את תוכנית הטלוויזיה "היו סרטים", במסגרתה ערך והנחה 67 פרקים. הסדרה, בעריכתו ובהפקתו של דני ולין. הסדרה עסקה בסרטי הקולנוע הישראלים שהופקו בשנות השמונים, שנות השבעים, שנות השישים ועוד, וכללה קטעים מן הסרטים ודיונים המנתחים את הקולנוע הישראלי של אותן השנים. המטרה של סתיו הייתה "לרשום ולתעד את ההיסטוריה של הקולנוע הישראלי - לא בעט ובנייר, אלא באמצעים אלקטרוניים. ההישג הגדול ביותר שלי זה שאנשים מגיעים להכרה שהיה ויש קולנוע ישראלי חי ונושם ובועט, והוא יתקיים עוד הרבה שנים".

בכל פרק אירח סתיו באולפן אנשים שונים מתחום התרבות, יוצרי סרטים ושחקנים ראשיים, בין היתר: דן וולמן, האחים ברבש, אורי גבריאל, דליה שימקו, מוחמד בכרי, אלי יצפאן עוד. התוכנית עסקה בחוויות מאחורי הקלעים ובעשייה הקולנועית בשנים אלו. בין הסרטים בהם עסקה התוכנית: "מתחת לאף", "מחבואים", "נישואין פיקטיביים", "מאחורי הסורגים", "אחד משלנו", "בלוז לחופש הגדול", "חמסין", "נועה בת 17" ו"עד סוף הלילה"<ref></ref>.

מאז 1995 מכהן סתיו כיועץ לבית הספר אסכולות, של האוניברסיטה הפתוחה במסגרת הקורס "מועדון טרום בכורה בקולנוע"<ref></ref>.

== קישורים חיצוניים ==
* [https://www.ynet.co.il/home/0,7340,L-9600,00.html?q=%22יהודה%20סתיו%22&cx=006008599374685598470:cb3lybzjt_k&cof=GIMP:009900;T:000000;ALC:FF9900;GFNT:B0B0B0;LC:0000FF;BRC:FFFFFF;BGC:FFFFFF;VLC:666666;GALT:36A200;LBGC:FF0000;DIV:FFFFEE;FORID:9;&as_qdr=all&hq=more:recent4&ynet_search_type=ynet יהודה סתיו], באתר ynet
* [https://www.ishim.co.il/p.php?s=יהודה+סתיו יהודה סתיו], באתר אישים
* [http://www.eng.biu.ac.il/~noytzac/university/index73f2.html?p=1988#more-1988 יהודה סתיו משוחח עם פרופ' אדיר כהן על סוד הקסם של הסרטים "שר הטבעות", "הארי פוטר" ו"נרניה"]
* 

== הערות שוליים ==

קטגוריה:מבקרי אמנות ישראלים
קטגוריה:מבקרי קולנוע ישראלים
קטגוריה:סגל ידיעות אחרונות
קטגוריה:יועצים ישראלים
קטגוריה:בוגרי אוניברסיטת תל אביב: החוג לתיאטרון
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:פובליציסטים ישראלים
קטגוריה:בוגרי הגימנסיה הריאלית
קטגוריה:ישראלים שנולדו ב-1948
בא בדוב

בא בדוב (באנגלית: We Bare Bears, אנחנו דובים חשופים) היא סדרת הנפשה אמריקאית לילדים שמשודרת בערוץ Cartoon Network. הסדרה הייתה מועמדת למספר פרסים, כאשר היא זכתה בחלקם. הסדרה הסתיימה באופן רשמי ב-8 ביוני 2020 עם שחרור הסרט "בא בדוב: הסרט".

בישראל הסדרה שודרה בשנים 2017–2018 בערוץ הילדים בדיבוב לעברית. ב-2019 נוספה ל-yesVOD ו-STINGTV, ובעקבות כך דובבו פרקים נוספים ממנה בשנת 2021.

== תקציר העלילה ==
הסדרה עוקבת אחר שלושה דובים אחים מאומצים – גריזלי ("גריז"), פנדה ודוב קוטב – המגיעים לסן פרנסיסקו ומנסים להסתגל לעולם בני האדם, כשהם מנסים לקנות אוכל, כדי להתחבר לבני האדם או כדי להיות מפורסמים באינטרנט, אף על פי שבאמצעות ניסיונות אלו רואים את הדובים מנסים להשתייך לטבע של בני האדם באמצעות האינסטינקטים של החיות. אולם, לבסוף, הם מבינים שצריך לתמוך זה בזה. הדובים משתמשים לפעמים כ"עמוד דובים", שם הם הולכים בכל העיר. העמוד שלהם הופך להיות הסימן המוכר בסדרה. הדובים חווים הרפתקאות עם חבריהם בפארק כגון: ילדת הפלא קלואי פארק, הביגפוט צ'רלי, הקואלה נום-נום סנסציית האינטרנט, שומרת היערות טייבס ואשת המכירות לוסי.

== דמויות ==
=== דמויות ראשיות ===
* גריזלי – דוב גריזלי, האח הבכור בחבורת הדובים, שם החיבה שלו הוא "גריז". נלהב וחברותי מאוד, אוהב את אחיו ויעשה הכל למענם.
* פנדה – פנדה ענקית, האח האמצעי בחבורת הדובים, שם החיבה שלו הוא "פאן-פאן". אוהב אנימה, אלרגי לבוטנים ומכור לאינטרנט.
* דוב קוטב – דוב קוטב, האח הקטן בחבורת הדובים. לא מדבר הרבה ונוהג לדבר על עצמו בגוף שלישי, מבשל עבור יתר הדובים ויודע לדבר שפות נוספות (כגון קוריאנית ושפת היונים). נולד ברוסיה ומאוד קשור לגרזן שלו, כיוון שהיה שייך לאדם שהציל את חייו.

=== דמויות משניות ===
* קלואי פארק – ילדת פלא, אין לה הרבה חברים מלבד הדובים. קוריאנית במקור.
* נום נום – קואלה עצבני ואנוכי, ידוע בתור כוכב אינטרנט. מחשיב את הדובים כ-"חברים שלו" על אף שהוא בעצמו אינו דוב ושהוא מנצל אותם לעיתים קרובות.
* צ'רלי – ביגפוט חברותי. היה אורח בביתם של הדובים ושיגע אותם, עד שהם עזרו לו להתחבא מצלמים ונעשו לחברים טובים שלו.
* שומרת היער טייבס – שומרת יער קשוחה וקובעת. היא חיה בבית דמוי קרוון.
* לוסי – אשת מכירות המנהלת שירות משלוחים, חברה טובה של הדובים ופנדה היה מאוהב בה למשך הפרק הראשון בו הופיעה.

== קישורים חיצוניים ==

* 

* 

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:תוכניות טלוויזיה שמתרחשות בסן פרנסיסקו
קטגוריה:ערוץ הילדים: תוכניות רכש
קטגוריה:Cartoon Network: תוכניות וסדרות
עלה קטן שלי

עלה קטן שלי הוא סינגל מסוגת מוזיקה יהודית מקורית, שהוציא אברהם פריד בשנת 2002. מילות השיר נכתבו והולחנו על ידי ישי לפידות. השיר הוא הסינגל הישראלי הראשון שהוציא פריד, אחריו באו שירים כמו: רק תפילה אשא וכמה טוב שנפגשנו.

== השיר ==
השיר הוא מעין משל, עלה נמצא על העץ וכשהוא גדל הוא נושר מהכובד והעץ הבוגר נותן לעלה הנחיות איך להתמודד עם החיים עצמם, כאשר הוא לא תלוי בעץ (אבא שלו) אלא שהוא תלוי בעצמו מעכשיו.

זהו השיר העברי הראשון של פריד לאחר קריירה ארוכה של שירים חסידיים.

לשיר יש גרסאות כיסוי רבות ביניהן של דודו אהרון, עופר לוי וגרסה של עדן חסון בטקס המשואות 2020.

גם ישי לפידות עצמו הקליט את השיר לבסוף.

==קישורים חיצוניים==

* 
* [https://shironet.mako.co.il/artist?type=lyrics&lang=1&prfid=2344&wrkid=8950 מילים לשיר "עלה קטן שלי"] באתר שירונט
* [https://www.nli.org.il/he/items/NNL_MUSIC_AL997009118503105171/NLI לדף השיר] באתר הספרייה הלאומית

== הערות שוליים ==

קטגוריה:שירי 2002
קטגוריה:שירי אברהם פריד
קטגוריה:שירים חסידיים
קטגוריה:שירים בעברית
בלעדיך

"בלעדיך" הוא סינגל של הזמרת-יוצרת הישראלית ריטה, שיצא לאור ב-8 ביוני 2020.

השיר נכנס לפלייליסט הרשמי של גלגלצ וכאן גימל ב-17 ביוני 2020.

== רקע ==
בצאת הסינגל סיפרה ריטה איך השיר נוצר: "יש בי רצון גדול להכיר לקהל שלי את המוזיקה והשירים הפרסיים: השפה העשירה, הביטויים, חוסר הציניות, המטאפורות לצד הלחנים הנוגעים ללב, אבל לרוב לא הצלחתי לתרגם אותם במדויק לעברית והנחתי לזה. הפעם, בעידודה של אחותי מיטרה, החלטתי לא לתרגם, אלא לכתוב טקסט חדש ללחן השיר הזה שבו התאהבתי ואני שומעת אותו ללא הפסקה. צרויה להב הנדירה עזרה לי להלביש את המילים שלי על הלחן. החלטתי להישאר נאמנה לעיבוד המקורי שריגש אותי בפשטותו".

== ביקורות ==

השיר זכה לביקורת חיובית מצד יוסי חרסונסקי שאמר: "ריטה כמו ריטה "חיה" את הסיפור, מצליחה "להרגיש" את מי שהיא מגלמת, וליצור את האיזון הקולי הנכון. חלוקת האנרגיות מקבלת חיזוק בעיבוד האפקטיבי הידידותי למשתמש, שמקדם את ההתרגשות ומוביל אותה מאיפוק בתחילת השיר לשיא הדרמה האישית במעלה המנעד הקולי".

דידי הררי אירח את ריטה במסגרת התכנית דידי לוקאלי ברדיו ושיבח את ריטה על השיר: "שיר יפה...לחן מדהים והמילים שלך יפות מאוד".

ביקורת חיובית נוספת הגיעה מצד דודי פטימר שאמר: "השיר הזה בא לי כ"רעם ביום בהיר" וכבש את ליבי מהרגע הראשון הן מבחינת הטקסט המלנכולי והכן והן מבחינת הפזמון שאי אפשר שלא להתמכר אליו".

== הפקה ==
* ריטה - מילים
* עלי זנד וקילי - לחן
* בן שופן - עיבוד והפקה מוזיקלית (על פי העיבוד וההפקה המוזיקלית המקוריים לשיר "Jadeh Shab")
* נועם בורג - גיטרה
* אבי יפרח - בס
* יאיר גורן - מיקס
* ארן לביא - מאסטרינג

== וידאו קליפ ==
* דנית רוט - איור
* אורית פניני - צילום
* יעל יעקבי - עיצוב

== מיקומי שיא ==

== רשימת השמעה ==

== קישורים חיצוניים ==

* [https://open.spotify.com/album/6hnGkGNIMiFGSFzmAUrXWR בלעדיך] באתר Spotify
* [https://www.deezer.com/us/album/152247412 בלעדיך] באתר Deezer
* [https://tidal.com/browse/track/143522236 בלעדיך] באתר טיידל
* [https://genius.com/Rita-biladecha-lyrics בלעדיך] באתר genius
* 
* [https://www.nli.org.il/he/items/NNL_MUSIC_AL997008730771505171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי ריטה
קטגוריה:סינגלים בהוצאת נענע דיסק
חזי ליפשיץ

חזי (יחזקאל) ליפשיץ (נולד ב-4 בנובמבר 1975) הוא עובד ציבור ישראלי, המכהן כמנהל הרשות הממשלתית למים ולביוב. קודם לכן שימש כמנכ"ל משרד משאבי המים.

== השכלה ==
ליפשיץ הוא בוגר תואר ראשון במדעי המחשב ומנהל עסקים, וכן מחזיק בתואר שני במנהל עסקים, מימון ושיווק; שני התארים מטעם האוניברסיטה העברית בירושלים.<ref name=":0"></ref>

== קריירה ==
ליפשיץ עבד כרכז ביחידת המונופולים וביחידת ההפרטה ברשות החברות הממשלתיות.<ref name=":0" />

בשנת 2013 מונה לסמנכ"ל תשתיות אנרגיה ומים במשרד האנרגיה. במסגרת תפקיד זה טיפל ליפשיץ בתחום ההתייעלות האנרגטית והמים<ref name=":0" /> והיה חבר במועצת רשות המים.<ref name=":1"></ref>

ב-2 ביוני 2020 מונה ליפשיץ לתפקיד מנכ"ל משרד משאבי המים, תחת השר זאב אלקין.<ref name=":1" />

במאי 2022 מונה למנהל הרשות הממשלתית למים ולביוב,<ref></ref> הוא נכנס לתפקידו ביוני 2022.

== קישורים חיצוניים ==
* 

== הערות שוליים ==

קטגוריה:מנכ"לי משרדי ממשלת ישראל
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1975
שקד ירושלמי

שקד ירושלמי (נולד ב־8 במרץ 1998) הוא כדורסלן ישראלי המשחק בעמדת קלע בהפועל רמת-גן גבעתיים, גובהו 1.91 מטר.

== קריירה ==
שקד ירושלמי נולד בישראל וגדל בקצרין עד גיל 13, בגיל 13 עבר עם משפחתו להתגורר בגליל העליון ושם התחיל לשחק בקבוצות הנוער של הגליל העליון.

בעונת 2016/17 חתם בקבוצת הבוגרים של הפועל גליל עליון-קריית שמונה ובנוסף שיחק כחריג בקבוצת הנוער של המועדון. בעונה זו שקד נבחר לחמישית העונה בליגה הבכירה בישראל לנוער ביחד עם שחר עמיר, עמית עבו ועמית זיס.<ref></ref>

בקיץ 2019 זומן שקד לסגל של נבחרת העתודה של ישראל בכדורסל<ref></ref> ואף לקח חלק בטורניר ההכנה של הנבחרת בסלובניה אך לא זכה להישאר בסגל הנבחרת גם באליפות אירופה.

מעונת 2016/17 עד עונת 2019/20 שיחק שקד ירושלמי בהפועל גליל עליון של אבישי גורדון. בעונת 2019/20 רשם שקד שיא נקודות אישי של 18 נקודות.<ref></ref>

בקיץ 2020 חתם שקד בהפועל רמת-גן גבעתיים, נבחר לשחק בטורניר ההכנה "3 על 3" וזכה בטורניר הראשון מבין ארבעה.

== קישורים חיצוניים ==
* [https://ibasketball.co.il/league/4039/player/1860235 פרופיל שחקן, איגוד הכדורסל] 
* [https://galilole.org.il/שקד-ירושלמי-מתוצרת-גלילית ריאיון עם שקד ירושלמי, גליל עולה] 

==הערות שוליים==

קטגוריה:כדורסלנים ישראלים
קטגוריה:כדורסלני הפועל גליל עליון
קטגוריה:קצרין: ספורטאים
קטגוריה:בוגרי בית החינוך המשותף עמק החולה
קטגוריה:שדה נחמיה: אישים
קטגוריה:ישראלים שנולדו ב-1998
נחמיה מאירי

נחמיה מאירי (יודנלרנר) (27 באוגוסט 1926 – 24 בינואר 2013) היה סוכן במוסד, כיהן כראש יחידת קיסריה וראש יחידת כידון.

==ביוגרפיה==
מאירי נולד בדמבלין שבפולין. לאחר פלישת גרמניה לפולין, אספו הנאצים את מאירי ובני משפחתו לבור הריגה ביער, מאירי הצליח לחמוק מהטבח לאחר שהתחזה למת. בהמשך המלחמה נתפס והועסק בעבודות פרך בשדה תעופה. בתקופה זו הציל את חייו של קצין לופטוואפה שמטוסו התרסק ועלה באש, מאירי טיפס למטוס הבוער וחילץ את הטייס מחוסר ההכרה.

ב-1946 עלה לארץ ישראל. היה חבר בהכשרת דגניה ב' וחבר בגדוד השלישי של הפלמ"ח. במלחמת העצמאות נפל בשבי הלגיון הירדני אך הצליח להימלט. לאחר המלחמה הצטרף לש.ב ומשם עבר למוסד. היה חלק מיחידת קיסריה וממקימי יחידת החוד "כידון". הוא השתתף במבצע ברן, בפעילות נגד המדענים הגרמנים במצרים ובחיפוש אחר הילד יוסל'ה שוחמכר. במבצע זעם האל היה בחוליה שחיסלה את ואאל עאדל זועייתר, את מחמוד המשארי, את באסל אל-קובייסי, את סעיד מוקאסי וכן פיקד על חוליה שעקבה אחר אחמד בושיקי, הוא נפצע ברגלו ושב לישראל, לפני שבושיקי חוסל עקב זיהוי שגוי. בפעולה אחרת היה חלק מסוכני המוסד שעקבו אחר חוליית ארגון ספטמבר השחור בראשות אמין אל הינדי שתכננה לפגוע במטוס אל על באיטליה באמצעות טילי נ"מ. מאירי סבר שיש לחסל את החוליה, אך הצטווה במקום זאת ללכת למשטרה האיטלקית ולמסור את המידע על הפיגוע המתוכנן. הפיגוע סוכל אך אנשי החוליה שוחררו לאחר חודשים בודדים.

לאחר פרישתו מהמוסד עבד כקצין הביטחון בידיעות אחרונות.

מאירי נפטר ב-2013<ref></ref> ונקבר בבית הקברות ירקון. הותיר אחריו אישה, בן ובת.

==לקריאה נוספת==
* רונן ברגמן, Rise and Kill First: The Secret History of Israel's Targeted Assassinations, Random House

==קישורים חיצוניים==
* 
* [http://www.palmach.org.il/memorial/fighterpage/?itemId=73289 נחמיה מאירי] באתר הפלמ"ח

==הערות שוליים==

קטגוריה:ראשי אגף קיסריה במוסד
קטגוריה:ניצולי השואה
קטגוריה:לוחמי הפלמ"ח
קטגוריה:מבצע זעם האל
קטגוריה:אישים הקבורים בבית הקברות ירקון
קטגוריה:עולים לאחר מלחמת העולם השנייה
קטגוריה:ישראלים ילידי פולין
קטגוריה:ישראלים שנולדו ב-1926
קטגוריה:ישראלים שנפטרו ב-2013
נעורי איוואן

נעורי איוואן (ברוסית: Иваново детство) הוא סרט דרמה מלחמה סובייטי משנת 1962 והסרט העלילתי הראשון בבימויו של אנדריי טרקובסקי. הוא נכתב על ידי מיכאיל פפאבה וטרקובסקי. הסרט מבוסס על סיפורו הקצר של ולדימיר בוגומולוב משנת 1957 "איוואן" (ברוסית: Иван). בסרט מככבים הילד ניקולאי בורלאייב יחד עם ולנטין זובקוב, יבגני ז'ריקוב, סטפן קרילוב, ניקולאי גרינקו, ואשתו של טרקובסקי אירמה ראוש. הסרט היה אחד מכמה סרטים סובייטים, כמו העגורים עפים ו"בלדה של חייל", שהציגו את המחיר האנושי של המלחמה ולא האדירו את חוויית המלחמה כפי שנעשה בסרטים שהופקו לפני תקופת ההפשרה של חרושצ'וב. בריאיון משנת 1962 הצהיר טרקובסקי כי בעת יצירת הסרט הוא רצה "להעביר את כל שנאת המלחמה שלו" וכי הוא בחר בילדות "כי זה מה שהכי מנוגד למלחמה."

זה היה סרטו העלילתי הראשון של טרקובסקי. הסרט זכה לו לשבחים ביקורתיים והתפרסם גם בקנה מידה בינלאומי, כשזכה בפרס אריה הזהב בפסטיבל הסרטים של ונציה בשנת 1962. יוצרי קולנוע מפורסמים כמו אינגמר ברגמן, סרגי פרג'נוב וקשישטוף קישלובסקי שיבחו את הסרט והזכירו את השפעתו על יצירתם<ref>http://sensesofcinema.com/2001/cteq/ivans_childhood/ </ref>.

==תקציר העלילה==
הסרט מספר את סיפורו של הילד היתום איוואן, שהוריו נהרגו על ידי הכוחות הגרמנים הפולשים במהלך מבצע ברברוסה ואת חוויותיו במלחמת העולם השנייה.

==קישורים חיצוניים ==

==הערות שוליים==

קטגוריה:סרטים ברוסית
קטגוריה:סרטי 1962
קטגוריה:סרטים סובייטיים
ג'ון בל (שחקן)

ג'ון בל (באנגלית: John Bell; נולד ב-20 באוקטובר 1997) הוא שחקן סקוטי. הוא שיחק בתפקיד ביין בשניים מסדרת סרטי "ההוביט", איאן מארי הצעיר בסדרת הטלוויזיה "זרה" של ערוץ Starz, אנגוס בסרט "באטלשיפ", הליוס בסרט "זעם הטיטאנים", וגילם את טובי קולמן בתוכנית הטלוויזיה "Tracy Beaker Returns".

==ביוגרפיה==
בל נולד בפייזלי שבסקוטלנד. הופעת הבכורה שלו בטלוויזיה הייתה ב-2007 כששיחק בתפקי קריט בפרק "אוטופיה" של הסדרה "דוקטור הו". במרץ 2008 הופיע כזמר מוביל בקדימון לתוכנית הכישרונות "I'd Do Anything" של ערוץ BBC1. ב-2009 שיחק בל בתפקיד ראשי בסרט הדרמה הקצר "Transit".

ב-2009 הופיע בל לראשונה בקולנוע בדמות יתום צעיר בשם תומאס בסרט "A Shine of Rainbows". בשנים 2009 ו-2010 גילם את אנתוני ויבר בסדרת הטלוויזיה "Life of Riley". ב-2011 הופיע בסרט הטלוויזיה "הטי" בתפקיד רובין לה מסורייה. בשנים 2010 ו-2011 כיכב בל בתפקיד טוני קולמן בסדרת הטלוויזיה לילדים, זוכת הבאפט"א, "Tracy Beaker Returns".

ב-2012 שיחק בל בתפקיד הליוס בסרט הפנטזיה "זעם הטיטאנים", ואחר כך הופיע בתפקיד אנגוס בסרט המדע בדיוני "באטלשיפ". עוד ב-2012 שיחק בתפקיד בילי במפסי במיני-סדרה "Hatfields & McCoys". ב-2013 ו-2014 גילם את ביין, בנו של בארד הקשת בסרט "ההוביט: מפלתו של סמאוג" ובסרט ההמשך "ההוביט: קרב חמשת הצבאות". עוד ב-2013 שיחק בפרק בסדרה "רציחות במידסומר" בתפקיד ג'יימי קאר.

ב-2017 הצטרף בל לצוות שחקני הסדרה "זרה" בעונה השלישית, והוא מגלם בה את איאן מארי הצעיר, בנם של איאן וג'ני. הדמות שלו הופיעה לראשונה בסדרה בפרק "א. מלקולם".

==פילמוגרפיה==
===קולנוע===
{| class="wikitable"
! שנה
! סרט
! תפקיד
! הערות
|-
| 2009
|A Shine of Rainbows
| תומאס
|
|-
| rowspan="2" |2012
| זעם הטיטאנים
| הליוס
|
|-
| באטלשיפ
| אנגוס
|
|-
| 2013
| ההוביט: מפלתו של סמאוג
| ביין
|
|-
|2014
| ההוביט: קרב חמשת הצבאות
| ביין
|
|-
| 2017
|טריינספוטינג 2
| ספאד הצעיר
|
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2007
| דוקטור הו
| dir="ltr" | Doctor Who
| קריט
| בפרק "Utopia"
|-
| 2009–2010
|
| dir="ltr" | Life of Riley
| אנתוני ויבר
| סדרת טלוויזיה (7 פרקים)
|-
| 2010–2011
|
| dir="ltr" | Tracy Beaker Returns
| טובי קולמן
| סדרת טלוויזיה (25 פרקים)
|-
| 2011
|
| dir="ltr" | Hattie
| רובין לה מסורייה
| סרט טלוויזיה
|-
| 2013
| רציחות במידסומר
| dir="ltr" | Midsomer Murders
| ג'יימי קאר
| בפרק "The Sicilian Defence"
|-
| rowspan="2" | 2017
| אדמת הפקר
| dir="ltr" | Into the Badlands
| גבריאל
| סדרת טלוויזיה (5 פרקים)
|-
| זרה
| dir="ltr" | Outlander
| איאן מארי הצעיר
| תפקיד קבוע
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה סקוטים
קטגוריה:שחקנים ילדים בריטים
קטגוריה:בריטים שנולדו ב-1997
Codemasters

Codemasters (בעברית: קודמאסטרס) היא חברה בריטית לפיתוח משחקי וידאו, שבסיסה בסאות'הם , ווריקשייר שבאנגליה.

החברה נוסדה בשנת 1986 על ידי צמד האחים ריצ'רד ודיווד דרלינג, ועל כן היא אחת ממפתחות המשחקים הוותיקות באירופה.

החברה ידועה בעיקר בשל סדרות משחקים המרוצים המצלחות שהוציאה ביניהן Colin Mcrae Dirt, Grid וסדרת המשחקים הרשמית של הפורמולה 1.

==היסטוריה==

שנות ה-1980

האחים דרלינג למדו תכנות בוונקובר דרך כרטיס ניקוב ובאמצעות מחשב Commodore PET. בתחילת הדרך, הם הצטרפו לחברה שנקראה Mastertronic הוציאה משחקים מז'אנרים שונים.

בשנת 1985 הם רכשו כמחצית מן החברה והפכו לעצמאים, שנה לאחר מכן הם שינו את שם החברה ל-Codemasters. הם יצרו את המשחק הראשון המבוסס על מרוצי BMX.

בהצהרות החברה הם אמרו שהכיוון הוא למשחקים במחיר מוזל אבל עם איכויות של מחיר מלא, ובראשיתה החברה בעיקר העסיקה בעיקר פרילנסרים.

שנות ה-1990

המעבר בראשית שנות ה-90 החברה עברה מהתמקדות במחשבי 8 ביט למחשבי 16 ביט, ולמשחקים מתומחרים במחיר מלא.

בשנות ה-90 החברה הייתה ידועה בעיקר בשל סדרות המשחקים Dizzy , סדרת Micro machines וכן משחק טניס רשמי בחסות פיט סמפרס לסגה מגה דרייב ול-NES.

המשחקים שווקו בעיקר על ידי חברת Camerica. החברה נתבעה במסגרת המשפט Galoob v. Nintendo שבה הייתה הפרה של זכויות יוצרים על ידי צ'יט מובנה במכשיר שהחברה שווקה (Game Genie).

לקראת סוף שנות ה-90 החברה פתחה בהתרחבות לכיוון השוק האמריקאי.

שנות ה-2000

בין 1998–2004 שיווקה החברה מספר משחקי מוזיקה בחסות MTV בהם משחקים די ג'יי אשר יוצר רמיקסים.

בנוסף למשחקי המרוצים TOCA ו-Colin McRae Rally החברה גם פיתחה משחקי קריקט (Brian Lara Cricket) ואת סדרת משחקי היריות בגוף ראשון Operation Flashpoint .

בשנת 2007 יצא המשחק הראשון בסדרת המרוצים Colin McRae: Dirt. מספר חודשים לאחר יציאת המשחק נהרג קולין מקריי. החברה גם הוציאה באותה השנה את המשחק הראשון בסדרת Overlord. 

במאי 2008 זכתה החברה ברישיון בו היא תפתח משחק שנתי העוקב אחר עונות הפורמולה 1. ב-2009 יצא המשחק הראשון, F1 2009 ומאז ועד היום (2020) החברה מפתחת ומשווקת בכל שנה משחק מרוצים של הפורמולה 1.

שנות ה-2010

באמצע 2012 עברה החברה להתמקד במרוצי מכוניות באופן בלעדי, ולהתמתג מחדש כ"Codemasters Racing". החברה המשיכה להתבסס על שלוש סדרות מאז ועד היום (2020):

Dirt ולשעבר Colin McRae Rally :

סדרה אשר נעה משחקיות ארקיידית ואתגרי פעלולים, למרוצים רציניים יותר כמו מרוצי ראלי קרוס ומרוצי ראלי מציאותיים. מספר דוגמאות:
* Dirt 3 - משחק בדגש על מרוצי פעלולים מסוג ג'ימקאנה ובשיתוף פעולה עם הנהגים קן בלוק וטרווויס פסטרנה.
* Dirt: Showdown - משחק שרובו עוסק בתרבות הדמולישן דרבי.
* Dirt Rally - משחק המתבוסס על מרוצי ראלי קרוס ומרוצי ראלי ברחבי העולם.

Grid ולשעבר TOCA: Touring Car Championship 

סדרה שבעיקר מתמקדת במרוצי מכוניות תיור, אבל גם כוללת מאפיינים ארקיידים כמו מרוצי דריפט ואתגרים מבוססי זמן.

F1 video game series 

סדרה שיוצאת אחת לשנה ועוקבת אחר העונה הנוכחית במרוצי הפורמולה 1. המשחקים כוללים את כל הרישיונות - כלומר כל הנהגים, המכוניות המסלולים ואף את אליפות הפורמולה 2 ומכוניות מן העבר.

החל משנת 2024 החברה תפתח ותשווק את המשחק הרשמי של אליפות העולם בראלי.

==קישורים חיצוניים==

* 

קטגוריה:חברות משחקי וידאו
קטגוריה:חברות בריטיות
נואה ג'ופ

נואה ג'ופ (באנגלית: Noah Jupe; נולד ב-25 בפברואר 2005) הוא שחקן קולנוע וטלוויזיה אנגלי.

==ילדותו==
נואה ג'ופ נולד ב-25 בפברואר 2005, לשחקנית קייטי קוואנו וליוצר הסרטים כריס ג'ופ.

==קריירה==
ג'ופ התחיל את הקריירה שלו בשנת 2015, בגיל 10. סדרת הטלוויזיה הראשונה בה השתתף ג'ופ הייתה "פני דרדפול", בה גילם את דמותו של צ'ארלס צ'נדלר. בין הסרטים המוכרים בהם שיחק, ניתן למצוא את הסרטים "פלא", "ילד דבש" ו"פורד נגד פרארי".

בשנת 2020 שיחק במיני-סדרת הטלוויזיה "היית צריכה לדעת" של רשת HBO, בתפקיד של הנרי פרייז'ר, בנם של ניקול קידמן ויו גרנט. בספטמבר 2020 פורסם כי לוהק לסרטו החדש של הבמאי סטיבן סודרברג שיקרא "No Sudden Move" לצידם של דון צ'ידל, בניסיו דל טורו ודייוויד הארבור.

==פילמוגרפיה==
===קולנוע===
{| class="wikitable"
|- bgcolor="#CCCCCC"
! שנה
! סרט
! תפקיד
!הערות
|-
| rowspan="4" | 2017
| האיש עם לב הברזל
| אתה מורווק
|
|-
| That Good Night 
| רונאלדו
|
|-
|סודות הפרברים
|ניקי לודג'
|
|-
|פלא
| ג'ק וויל
|
|-
| rowspan="3" |2018
|הולמס & ווטסון
|דוקסי
|
|-
|מקום שקט
| מרקוס אבוט
|
|-
|פרויקט טיטאן
|לוקאס ג'נסן
|
|-
| rowspan="2" |2019
| פורד נגד פרארי
|פיטר מיילס
|
|-
|ילד דבש
| אוטיס לורט (בילדותו)
|מועמד פרס אינדפנדנט ספיריט לשחקן המשנה הטוב ביותר <small>(אנ') (2019)</small>
|-
|2021
|מהלך מתוכנן
|מת'יו וורץ
|
|-
| 2023
|מקום שקט 2
| מרקוס אבוט
|
|-
|2022
|הפילה של הקוסם
|פיטר
|דיבוב
|-
|2023
|Dreamin' Wild
|דוני אמרסון <small>(אנ')</small> בצעירותו
|
|-
|TBA
|Morning
|דני
|
|}

===טלוויזיה===

{| class="wikitable"
!שנה
!סדרה
!תפקיד
!הערות
|-
| rowspan="3" |2015
|אחוזת דאונטון
|ילד
|פרק: 
|-
|פני דרדפול
|צ'ארלס צ'נדלר
|פרק: "And They Were Enemies"
|-
|שיר לג'ני
| ויליאם
|סרט טלוויזיה של BBC One
|-
| rowspan="3" | 2016
|הודיני ודויל
|קינגסלי קונאן דויל
|5 פרקים
|-
|קוטל הדרקונים האחרון
|טייגר פראוונס
|סרט טלוויזיה של Sky One
|-
|מנהל הלילה
|דניאל רופר
|3 פרקים
|-
|2020
|היית צריכה לדעת
|הנרי פרייז'ר
|מיני-סדרה
|-
|2024
|פרנקלין 
|וויליאם טמפל פרנקלין <small>(אנ')</small>
|מיני-סדרה
|-
|TBA
|האישה באגם
|
|מיני-סדרה עתידית של אפל TV פלוס
|}

==קישורים חיצוניים==

* 

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:בריטים שנולדו ב-2005
שדרת שליטי רוסיה

שדרת שליטי רוסיה (ברוסית: Аллея правителей России) היא שדרת פסלים הממוקמת במוסקבה. 

השדרה מורכב מסט של עמודים זהים שעליהן מותקנים פסלי חזה של כל שליטי רוסיה, החל מהנסיך רוריק. המרחב בו שוכנות הפסלים הוא כיכר קטנה, בתוך שטח הבית בשדרת פטרובריגסקי 4, כיכר ליד אחוזת טורגנוב-בוטקין. 

פתיחת השדרה התקיימה ב-26 במאי 2017. בטקס נכחו שר התרבות של הפדרציה הרוסית ויו"ר האגודה ההיסטורית הצבאית הרוסית ולדימיר מדינסקי ושרת החינוך והמדע של הפדרציה הרוסית אולגה וסילייבה. פסלי מנהיגי ברית המועצות נפתחו ב-22 בספטמבר 2017 ופסל חזה של נשיא הפדרציה הרוסית הראשון נפתח ב-23 באפריל 2018.<ref>[http://www.ntv.ru/novosti/2008940/ Памятник Ельцину появился на Аллее правителей в Москве]</ref> 

הפסלים נעשו על ידי זוראב צרטלי. 

== רשימת השליטים ==

== קישורים חיצוניים ==
* http://moscowalk.ru/cao/basmannyi/vystavki/alley-of-rulers.html 
* http://www.aif.ru/dontknows/actual/chto_takoe_alleya_praviteley_i_chi_byusty_tam_ustanovyat 
* http://iamruss.ru/alleya-pravitelej-v-moskve/ 
* http://rvio.histrf.ru/activities/news/item-3509 

== הערות שוליים ==

קטגוריה:מוסקבה
קטגוריה:פסלים (יצירות)
קטגוריה:שליטי רוסיה
Breaking Me

"Breaking Me" הוא סינגל של הדי ג'יי הגרמני טופיק בשיתוף הזמר השוודי A7S.<ref></ref>

== רקע ==
ביחס לשיר, האמנים חשפו שזוהי .<ref></ref> לדברי טופיק, . השיר נכתב במהלך מפגשי כתיבת שירים בברלין ובמיאמי במהלך חודשיים.<ref></ref>

== ביקורת ==
רחל קופר מ-EDM תיארה את השיר . היא ציין גם כמה השיר .<ref></ref> המבקרים של השיר ציינו גם את העובדה שלמרות האנונימיות של A7S, השיר נהנה יותר ויותר מהשירה של אותו אמן שוודי.<ref></ref>

== פרסים ומועמדויות ==
{| class="wikitable sortable"
!שנה
!פרס
!קטגוריה
!תוצאה
!הערות
|-
|2020
|1Live Krone
|שיר השנה
| 
| <ref></ref>
|-
|2021
|פרסי המוזיקה של בילבורד
|שיר הדאנס/אלקטרוני המוביל
| 
| <ref></ref>
|}

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|4× פלטינה
|280,000
|-
!אוסטריה (IFPI Austria)
|2× פלטינה
|60,000
|-
!בלגיה (BEA)
|2× פלטינה
|80,000
|-
!קנדה (Music Canada)
|4× פלטינה
|320,000
|-
!דנמרק (IFPI Danmark)
|פלטינה
|90,000
|-
!צרפת (SNEP)
|פלטינה
|200,000
|-
!גרמניה (BVMI)
|פלטינה
|400,000
|-
!איטליה (FIMI)
|3× פלטינה
|210,000
|-
!ניו זילנד (RMNZ)
|פלטינה
|30,000
|-
!פולין (ZPAV)
|3× פלטינה
|60,000
|-
!פורטוגל (AFP)
|3× פלטינה
|30,000
|-
!ספרד (PROMUSICAE)
|פלטינה
|40,000
|-
!הממלכה המאוחדת (BPI)
|פלטינה
|1,000,000
|-
!ארצות הברית (RIAA)
|פלטינה
|1,000,000
|-
! colspan="3" |סטרימינג
|-
!יוון (IFPI Greece)
|פלטינה
|2,000,000
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי טופיק
קטגוריה:שירי A7S
קטגוריה:שירים באנגלית
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד הבין-לאומי של מדיה פורסט
Chromatica II

Chromatica II (בעברית: כרומטיקה II) הוא קטע כלי של הזמרת-יוצרת האמריקאית ליידי גאגא, מתוך אלבום האולפן השישי שלה, Chromatica.<ref name=":3"></ref> קטע הכלי יצא לאור ב-29 במאי 2020, על ידי חברת התקליטים אינטרסקופ רקורדס, ביחד עם שאר שירי האלבום.<ref name=":3" />

== רקע וכתיבה ==
קטע הכלי נכתב והופק על ידי ליידי גאגא ביחד עם וייט סי.<ref name=":3" /> כמו כן, הוא קטע הכלי השני באלבום מתוך שלושה, כשלפניו "Chromatica I",<ref name=":4"></ref> ואחריו "Chromatica III".<ref name=":6"></ref> גם שני קטעי הכלי הנוספים נכתבו והופקו על ידי גאגא וסי.<ref name=":3" /><ref name=":4" /><ref name=":6" />

"Chromatica II" מתפקד כקטע המעבר בין "Fun Tonight" ל-"911".<ref></ref> דבריה של גאגא לגבי קטע הכלי הוצגו ברקע שלו בספוטיפיי, תוך שהיא אמרה עליו: "אני מאמינה שבמהלך המסעות שלנו כאנשים, הדברים הופכים להיות מפחידים וגחמניים בו זמנית. הרגשתי שהחיים שואלים את הבלתי אפשרי ממני ולדעתי, אני לא היחידה שמרגישה כך. אז כן, פחדתי. עם זאת אני מאמינה בקסם. לכן, כתבתי את קטע הכלי הזה. כך יכולתי לבטא את אותו הקסם שאני מאמינה בו".<ref name=":4" />

קולות הרקע בקטע הכלי בוצעו על ידי ליידי גאגא בלבד, בדומה לקולות הרקע שבוצעו על ידה בקטעי הכלי הנוספים.<ref name=":3" /><ref name=":4" /><ref name=":6" />

== ביקורת ==
סטיבן דוו ממגזין הבילבורד סקר את כל שירי האלבום, תוך שסקר גם את שלושת קטעי הכלי שבו.<ref name=":0"></ref> דוו כתב כי "תראו, קטעי כלי הם דבר נחמד, אם לא מיותרים. ב-Chromatica, קטעי הכלי משמשים כהפסקות ידידותיות בין השירים השונים ואחרי כל קטע כלי, מגיע סגנון חדש של שירים".<ref name=":0" />

באתר האינטרנט La Voz del Interior, נכתב כי "קטע הכלי בדומה לשניים הנוספים, מחזק את מעמדו הרעיוני של האלבום".<ref></ref>

== הצלחה ==
האודיו הרשמי של השיר הועלה לערוץ היוטיוב של ליידי גאגא ב-29 במאי 2020, ביחד עם שאר שירי האלבום.<ref name=":5"></ref><ref></ref> האודיו מציג בתוכו את עטיפת האלבום בו הוא נכלל.<ref name=":5" /> האודיו זכה להצלחה רבה, כאשר צבר למעלה מ-710,000 אלף צפיות.<ref></ref> אודיו נוסף של השיר, צבר בשעות בודדות למעלה מ-775,000 צפיות.<ref></ref> גם במצעדי האייטונס זכה השיר להצלחה, כאשר נכנס לעשרות מצעדים שונים,<ref></ref> כמו מצעדי האייטונס שבמלטה<ref></ref> וקפריסין.<ref></ref>

בסמוך לצאתו, עלה קטע הכלי לרשת הזרמת המדיה ספוטיפיי, וצבר למעלה מ-8.5 מיליון השמעות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|29 במאי 2020
|הזרמת מוזיקה • הורדה דיגיטלית
|אינטרסקופ
| align="center"|<ref name=":4" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי ליידי גאגא
קטגוריה:שירים שהופקו על ידי ליידי גאגא
כלב מי שמנגן

כלב מי שמנגן (באנגלית: Rock Dog) הוא סרט הנפשה ממוחשבת סיני-אמריקאי, אשר בוים על ידי אש ברנון.

== תקציר העלילה ==
בודי, כלב שמירה שאמור להמשיך את דרכו של אביו בשמירת כפר הכבשים, חושש שאין לו את התשוקה הנדרשת לקחת את תפקידו של אביו, קמפה. כאשר רדיו נופל מהשמיים, ומתוכו בוקע שיר של אגדת הרוק, וסקרנותו גוברת. בודי מחליט לעזוב את ביתו כדי לרדוף אחרי חלומו בעיר הגדולה. לינוקס, מנהיג חבורת הזאבים, רודף אותו מתוך האמונה שהוא כרטיס הכניסה שלו לכפר הכבשים. עכשיו בודי צריך למצוא דרך להציל את המשפחה שלו וחבריו מבלי לוותר על החלום שלו.

== מדבבים ==
{| class="wikitable"
!תפקיד
!מדבבים באנגלית<ref>[https://www.cartoonbrew.com/feature-film/5-things-you-need-to-know-about-the-chineseamerican-feature-rock-dog-117062.html 5 Things You Need To Know About The Chinese/American Feature ‘Rock Dog’]</ref>
!מדבבים בעברית
|-
|בודי
|לוק וילסון
|נדב לאור
|-
|אנגוס סקרטגוד
|אדי איזרד
|דן תורן
|-
|קמפה
|ג'יי קיי סימונס
|ניסו כאביה
|-
|לינוקס
|לואיס בלק
|עמי מנדלמן
|-
|ריף
|קינן תומפסון
|גילן שחף
|-
|דרמה
|מיי ויטמן
|מייה קדוש
|-
|גרמור
|חורחה גרסיה
|מתי אטלס
|-
|טריי
|מאט דילון
|עודד מנסטר
|-
|פליטווד
|סם אליוט
|אריה צ'רנר
|-
|פלויד
|וויל פין
|זיו מאיר
|}

== סרט המשך ==
סרט המשך בשם "כלב מי שמנגן 2: רוק מסביב לפארק" הופץ ביוני 2021, כאשר אחריו צפוי לצאת סרט המשך בשם "כלב מי שמנגן 3: הקרב על הקצב".

== קישורים חיצוניים ==

* 

* 

== הערות שוליים ==

קטגוריה:סרטים באנגלית
קטגוריה:סרטי 2016
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי אנימציה ממוחשבת
קטגוריה:סרטים על כלבים
קטגוריה:סרטים על חתולים
קטגוריה:סרטי הנפשה מוזיקליים
קטגוריה:סרטי אנימציה על בעלי חיים
Fun Tonight

Fun Tonight (בעברית: כיף הלילה) הוא שיר שהוקלט על ידי הזמרת-יוצרת האמריקאית ליידי גאגא, מתוך אלבום האולפן השישי שלה, Chromatica.<ref name=":0"></ref> השיר יצא לאור ב-29 במאי 2020, על ידי חברת התקליטים אינטרסקופ רקורדס, ביחד עם שאר שירי האלבום.<ref name=":0" />

== רקע וכתיבה ==
השיר נכתב על ידי ליידי גאגא, יעקב כשר, סקרילקס, רמי ובלאדפופ והופק על ידי סקרילקס ובלאדפופ גם כן.<ref name=":1"></ref> השיר הוא שיר בסגנון הפופ שמושפע ממוזיקת דאנס-פופ ומכמה סוגי מוזיקה נוספים, בדומה לשאר שירי האלבום.<ref name=":1" /> בשיר יש שימוש בכלי מקלדת, גיטרה, תופים, בס וערבוב מוזיקלי.<ref name=":1" />

"Fun Tonight" הוא שיר אופטימי שעוסק במאבק כנגד הפסימיות.<ref name=":1" /> כשיצא, נטען כי השיר מדובר על ארוסה לשעבר של גאגא כריסטיאן קרינו, אך בהמשך, זו ציינה במפורש כי השיר מדבר על עצמה ועל התחושות הכלליות שלה.<ref name=":1" /> השיר נחשף כאשר פורסמה רשימת השירים המלאה של האלבום.<ref name=":1" />

אף על פי ששם השיר הוא "Fun Tonight" (בעברית: כיף הלילה), גאגא טוענת כי היא כלל לא מצליחה ליהנות באותו הלילה, אך היא שומרת על אופטימיות.<ref name=":1" />

== ביקורת ==
כבר כשיצא, זכה השיר לביקורות ושבחים ממבקרי המוזיקה. באתר האינטרנט של הרפרס בזאר כי "המעריצים של ליידי גאגא חושבים שהיא שרה את השיר על ארוסה לשעבר כריסטיאן קרינו",<ref name=":2"></ref> תוך שהוסיפו כי "ליידי גאגא כבר חשפה שהאלבום Chromatica, הושפע מכאב ושברון לב מהזוגיות שלה בעבר. מעריציה של הכוכבת, לעומת זאת, משוכנעים שאחד משירי האלבום נכתב במיוחד על ארוסה כריסטיאן קרינו".<ref name=":2" />

מגזין Elle, סקר באופן מקיף את השיר, תוך שפירט מדוע השיר כן מדבר על ארוסה לשעבר של גאגא, כריסטיאן קרינו.<ref></ref> במגזין קוסמופוליטן דובר על הנושא בהרחבה גם כן,<ref></ref> ובביקורת שערכו הגרדיאן על האלבום עצמו, צוין כי השיר הוא אחת מהסיבות שהופכים את Chromatica, לאלבום אישי מאוד של גאגא.<ref></ref>

== הצלחה ==
האודיו הרשמי של השיר הועלה לערוץ היוטיוב של ליידי גאגא ב-29 במאי 2020, ביחד עם שאר שירי האלבום.<ref name=":5"></ref><ref></ref> האודיו מציג בתוכו את עטיפת האלבום בו הוא נכלל.<ref name=":5" /> בפחות מ-24 שעות, הצליח האודיו לצבור מאות אלפי צפיות, תוך שנכון ליוני 2020, צבר למעלה ממיליון צפיות.<ref></ref> אודיו נוסף של השיר, צבר בשעות בודדות למעלה מ-500,000 צפיות ונכון ליוני 2020 מונה הצפיות שלו עומד על למעלה ממיליון צפיות גם כן, בדומה לקודם.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.5 מיליון השמעות.<ref name=":3"></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|29 במאי 2020
|הזרמת מוזיקה • הורדה דיגיטלית
|אינטרסקופ
| align="center"|<ref name=":3" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי ליידי גאגא
קטגוריה:שירים באנגלית
קטגוריה:שירים שהופקו על ידי בלאדפופ
קטגוריה:שירים שנכתבו על ידי בלאדפופ
קטגוריה:שירים שנכתבו על ידי ליידי גאגא
קטגוריה:שירים על לילות
הר אגברט (אנטארקטיקה)

הר אגברט (באנגלית: Mount Egbert) הוא הר מכוסה קרח ברכס דאגלס באי אלכסנדר, שבאנטארקטיקה.

ההר ממוקם 15 קילומטרים דרומית - דרומית-מזרחית מהר סטיבנסון.

גובהו של ההר 2,895 מטרים מעל פני הים. הר אגברט הוא ההר השני בגובהו באי אלכסנדר (הר סטיבנסון הוא הגבוה ביותר).

== היסטוריה ==
=== גילוי ההר ===

ההר נצפה ממרחק לראשונה בשנת 1909, על ידי המשלחת הצרפתית לאנטארקטיקה בפיקודו של ז'אן-באטיסט שארקו, אולם המשלחת באותה עת חשבה כי רכס דאגלס כולו (כמו גם הר זה) אינם מצויים באי אלכסנדר (אלא בחצי האי האנטארקטי).

חלק זה של רכס דאנגלס נסקר על ידי המשלחת הבריטית אל ארץ גרהאם בשנת 1936, בפיקודו של ג'ון ריימיל.

הרכס נסקר ומופה בשנית על ידי סקר שטחי חסות איי פוקלנד בשנת 1948.

הרכס מופה כולה בהתבסס על תצלומי האוויר שצולמו על ידי משלחת החקר האנטארקטית רון בין השנים 1947–1948, ועל ידי סקר שטחי חסות איי פוקלנד בשנת 1960.

=== מקור השם ===

שמו של ההר ניתן לו על ידי אנשי המשלחת הבריטית אל ארץ גרהאם.

ההר נקרא על שמו של אגברט, מלך אנגליה במאה התשיעית, וזאת בדומה לאתרים רבים אחרים ברכס דאגלס הנקראים על שמם של מלכים סקסוניים.

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA444&lpg=PA444&dq=%22Mount+Ethelred%22&source=bl&ots=qbXHxoObv5&sig=ACfU3U1siHelajSWt5c18Wo0kG29JmFvyw&hl=en&sa=X&ved=2ahUKEwjOgtyGr-nqAhXVtXEKHRByD_c4ChDoATACegQIBxAB#v=onepage&q=%22Mount%20Ethelred%22&f=false Sailing Directions (planning Guide) and (enroute) for Antarctica], P 377</div>

== ראו גם ==

* הר אתלוולף
* הר אתלרד
* הר אתלסטאן
* הר אדרד
* רכס אתלברט
* הר אלפרד

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4350 הר אגברט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108640 הר אגברט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4105&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר אגברט] באתר הגאזט האנטארקטי המשווה SCAR של ממשלת אוסטרליה
* [https://www.peakbagger.com/peak.aspx?pid=12051 הר אגברט] באתר peakbagger
* [https://peakvisor.com/peak/mount-stephenson-2vp9ry.html?yaw=-177.61&pitch=-4.34&hfov=60.00 תרשים הנוף הנשקף מהר אגברט] באתר peakvisor
* [https://www.mountain-forecast.com/peaks/Mount-Egbert/forecasts/2850 תחזית מזג אוויר עדכנית עבור הר אגברט (לפי גבהים)]
* [https://mapcarta.com/25610870 מפת אזור הר אגברט]
* [https://peakery.com/mount-egbert-antarctica/ הר אגברט והמרחקים ממנו לאתרים בסביבתו] באתר peakery

== הערות שוליים ==

אגברט
הדום הקרח וגנר

הדום הקרח וגנר או קרחון ההדום וגנר (באנגלית: Wagner Ice Piedmont) הוא הדום קרח המתנשא מעל החלק הדרום-מערבי של האי רוטשילד בסמוך לאי אלכסנדר, שבאנטארקטיקה.

אורכו של הדום הקרח 17 קילומטרים (בכיוון צפון-מערב - דרום-מזרח); ורוחבו 7 קילומטרים.

== היסטוריה ==
=== גילוי ומיפוי הדום הקרח ===

הדום הקרח התגלה מן האוויר וצולם מהאוויר על ידי השירות האנטארקטי של ארצות הברית בשנת 1940, אך לא מופה על ידי השירות האנטארקטי.

הדום הקרח מופה לראשונה בהתבסס על תצלומי אוויר שצולמו על ידי משלחת החקר האנטארקטית רון (אשר חקרה את אנטארקטיקה בין השנים 1947–1948).

המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960.

=== מקור השם ===

שמו של הדום הקרח ניתן לו על ידי הוועדה המייעצת לשמות אנטארקטיים של בריטניה.

הדום הקרח נקרא על שמו של המלחין הגרמני ריכרד וגנר; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== לקריאה נוספת ==

<div class="mw-content-ltr">• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, [https://pubs.usgs.gov/imap/i-2600-b/LarsenpamphletI2600B.pdf Coastal-Change and Glaciological Map of the Larsen Ice Shelf Area, Antarctica: 1940–2005], USGS</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:16171 הדום הקרח וגנר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=111799 הדום הקרח וגנר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=15637&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הקרח וגנר] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קטגוריה:ריכרד וגנר
וגנר
יחסי ונואטו–יפן

יחסי ונואטו–יפן הם היחסים הדיפלומטיים בין רפובליקת ונואטו לבין יפן. שתי המדינות כוננו יחסים דיפלומטיים רשמיים בינואר 1981, כחצי שנה לאחר עצמאותה של ונואטו.

== נציגויות דיפלומטיות ==
* ונואטו אינה מיוצגת ביפן, הן בדרג השגרירות והן בדרג הקונסולרי.
* יפן אינה מיוצגת בוונואטו, הן בדרג השגרירות והן בדרג הקונסולרי. יפן האמינה את שגרירותה שבסובה, בירת פיג'י, על ונואטו.

== סחר ==
בשנת 2018 שוויו של הייצוא היפני לוונואטו עמד על 1,210 מיליון ין. באותה השנה, הייבוא היפני מונואטו עמד על 7,430 מיליון ין.

== יפנים בוונואטו ==
על פי הלשכה היפנית המרכזית לסטטיסטיקה, בשנת 2018 התגוררו בוונואטו שבעים ושישה אזרחים יפניים.

== קישורים חיצוניים ==
* [https://www.mofa.go.jp/region/asia-paci/vanuatu/data.html יחסי ונואטו–יפן], באתר משרד החוץ היפני

== הערות שוליים ==
אמונה (פסל)

אמונה, (באנגלית: Faith) (ולעיתים מכונה הפסל הלבן) הוא פסל סביבתי רחב ידיים שתוכנן על ידי הפסל היהודי אמריקאי והוקם ב-1984. הפסל ניצב בקצה מדשאה רחבה ("גן הפסל הלבן") בסמוך לצומת הגבעה הצרפתית ומעט לפני "גשר הגבעה הצרפתית" ומלון דן ירושלים, בין השכונות גבעת המבתר והגבעה הצרפתית בירושלים, בהצטלבות הכבישים שדרות בר-לב, שדרות לוי אשכול ודרך שכם.

אלכסנדר ליברמן (1912–1999) פיסל פסלים רבים בסגנון גאומטרי, ופסל זה הוא מהמפורסמים שביצירותיו. הפסל בנוי ממספר אלמנטים בעלי צורות גאומטריות שונות המחוברות זו לזו בצורה בה הפסל נראה שונה מכל זווית. באופן זה ביקש האמן להביע את הפסיפס האנושי המורכב והחיבור המשותף בין כל הדתות והמגזרים בעיר ירושלים מתוך האמונה המשותפת באל, ומכאן ניתן לו שמו, "אמונה". הוא העניק אותו במתנה לעיריית ירושלים וזו מתחזקת אותו בקביעות, לצד הפארק שסביבו. הפסל עשוי מבטון וממתכת.

הפסל מסמל את המעבר לירושלים הצפונית, ומיקומו היווה ציון סמלי לצומת המכונה "צומת הגבעה הצרפתית" או "צומת בר-לב", שבו התרחשו פיגועים ומתקפות טרור במהלך השנים, בעיקר במהלך האינתיפאדה השנייה. הכיכר שבה הוצב הפסל קרויה על שם ריצ'רד מיינרצהגן.

== גלריה ==
<gallery mode="packed" heights="80">
קובץ:BeliefAlexanderLibermanDec122022 01.jpg
קובץ:BeliefAlexanderLibermanDec122022 02.jpg
קובץ:BeliefAlexanderLibermanDec122022 03.jpg
קובץ:BeliefAlexanderLibermanDec122022 04.jpg
קובץ:BeliefAlexanderLibermanDec122022 05.jpg
קובץ:BeliefAlexanderLibermanDec122022 06.jpg
קובץ:Belief by Alexander Lieberman.jpg
קובץ:Dove, modern art 1345 (518195120).jpg
קובץ:Behold- Views of Jerusalem (9068622843).jpg
קובץ:Dove statue 1346 (518199016).jpg
</gallery>

== לקריאה נוספת ==
* דוד קרויאנקר, ירושלים: שכונות ובתים: תקופות וסגנונות, כתר 1996, עמ' 216

== קישורים חיצוניים ==

* [http://www.2s.sh5.shituf.manhi.org.il/BRPortal/br/P103.jsp?cat=713202 הפסל הלבן], במבט מיוחד, אלנור, משרד החינוך תשע"ז
* [http://www.jerusalemshots.com/Photo-he7139.html אמונה או הפיל הלבן], צלמי ירושלים
* [https://rafimann.wordpress.com/2014/11/07/קו-בר-לב-הירושלמי/ קו בר-לב הירושלמי], הערות שוליים להיסטוריה
* [http://www.jerusalem360.co.il/tour-pictures/ תצלום של הפסל הלבן] מכיוון הפארק והמדשאה הרחבה שסביבו. מס' 11 משמאל
* [https://jerusalemfoundation.org/old-project/faith-by-alexander-liberman/ על הפסל], הקרן לירושלים

קטגוריה:ירושלים: פסלים
קטגוריה:שכונות הבריח
רנואר (מותג)

רנואר רשת חנויות אופנה בע"מ היא קמעונאית אופנה ישראלית. הרשת משווקת מוצרי ביגוד, הנעלה, תכשיטים, תיקים ואביזרי אופנה. תחת הקבוצה פועל גם המותג "Twentyfourseven". רנואר היא רשת האופנה החמישית בגדולה בישראל<ref name=":0"></ref>.

== היסטוריה ==
בשנת 1993 הוקמה קבוצת רנואר על ידי אנשי העסקים אלי ברקוביץ' ויוסי ברוש כרשת אופנה לנשים בלבד. שנה לאחר מכן, ב-1994 הצטרף אליהם סרג' דרעי, המחזיק 10% מהחברה ומשמש מאז כמנכ"ל הקבוצה. בתחילת המאה ה-21 נכנסה החברה גם לעולם האופנה לגברים. בשנת 2002 הודיעה הרשת על השקעה של כ-10 מיליון ש"ח בפתיחת 8 סניפים חדשים, שהצטרפו ל-30 הסניפים הקיימים. בנוסף, יושקעו 14 מיליון ש"ח בהרחבת שטחי מסחר קיימים ל-8,000 מ"ר במקום 3,000 מ"ר. שמונת הסניפים נפתחו בקונספט מחודש ובו חנויות רחבות המשתרעות על שטח ממוצע של 150 עד 200 מ"ר.

בשנת 2006 עמדו מכירות החברה על 233 מיליון ש"ח ובשנת 2007 על 280 מיליון ש"ח. באותה שנה החלה בגל שיפוצים ושדרוגים לחנויותיה. כחלק ממיתוגה מחדש של הרשת ובשיתוף המעצב ברוך נאה. תחילה היא פתחה חנות קונספט בקניון עזריאלי בשטח של 200 מ"ר ובהשקעה של מיליון דולר. לאחריה נפתחו בשנת 2007 עוד 8 חנויות קונספט בהשקעה של 8 מיליון דולר. חלק מהחנויות היו חדשות, ואחרות הן שדרוג של סניפים שפעלו זה מכבר. החנויות שנפתחו היו גדולות במיוחד והשתרעו על שטח של 150–400 מ"ר, לעומת שטח של 100–200 מ"ר שהיה נהוג קודם לכן. עוד באותה שנה רנואר נכנסה לתחום אביזרי האופנה (אקססוריז).

בשנת 2019 פתחה הרשת מחלקות להום סטייל (עיצוב הבית) בשם "RENUAR & MORE" ב-15 חנויות הקונספט הגדולות של המותג. אלו מתחרות ברשתות בינלאומיות כמו זארה ו-H&M. במחלקה נמכרים פריטים לבית כמו כריות, מצעים, כלי נוי ונרות.

לקבוצת רנואר סניפים הפרוסים בפריסה ארצית בקניונים הגדולים בישראל. הקבוצה מוכרת הן דרך חנויות בבעלותה והן דרך מערך זכיינות. בשנת 2020 בעקבות התפרצות נגיף הקורונה בישראל והנחיות משרד הבריאות נסגרו סניפי רנואר לחודשים אחדים.

הקבוצה מעסיקה כ-1,300 עובדים; כ-300 עובדים במטה החברה ובמרכז הלוגיסטי אשר בראשון לציון, יתר העובדים מועסקים ב-95 נקודות מכירה ברחבי ישראל. יחד עם המותג שלה הפונה לצעירים וצעירות, "Twentyfourseven", רנואר היא רשת האופנה החמישית בגדולה בישראל<ref name=":0" />, ומחזור המכירות של הקבוצה עומד על כ-500 מיליון ש"ח.

== סכסוכים משפטיים ==
בשנת 2003 תבעה הדוגמנית בר רפאלי חצי מיליון שקל מ"רנואר" בנימוק שהם ביטלו חוזה עמה לאחר שסירבה להצטלם בעירום. באותה תקופה הייתה רפאלי קטינה ותלמידת תיכון. בשנת 2007 הושגה פשרה לפיה תפצה רנואר את רפאלי ב-140 אלף ש"ח, למרות שטענותיה העיקריות נדחו.

בסוף שנת 2004 הוציאה חברת מיקרוסופט בבית המשפט המחוזי בת"א צו מניעה זמני האוסר על רנואר להפר את זכויות היוצרים וסימני המסחר של מיקרוסופט בתוכנות המחשב שלה. בתביעה טענה מיקרוסופט כי עותקים לא חוקיים של תוכנות מחשב שלה הותקנו בכ־100 תחנות מחשב בחברה ומשמשים אותה לצרכים עסקיים. בהתאם לכך דרשה מיקרוסופט כ-300 אלף ש"ח. בית המשפט מינה כונס נכסים שהוסמך לבצע צווי חיפוש ותפיסה אצל רנואר בכל הנוגע לאותן תוכנות. הסכסוך הסתיים בפסק דין בהסכמה, לפיו התביעה של מיקרוסופט נדחתה אך ניתן צו האוסר על רנואר מלעשות שימוש בתוכנות מחשב פרי פיתוחה.

== קישורים חיצוניים ==
* 

* 

== הערות שוליים ==

קטגוריה:חברות אופנה ישראליות
קטגוריה:ישראל: תעשיית טקסטיל
קטגוריה:רשתות שיווק בישראל
קטגוריה:ראשון לציון: חברות
קטגוריה:רשתות אופנה
קטגוריה:ישראל: חברות שהוקמו ב-1993
דודג' D24 קסטום

דודג' D24 קסטום (באנגלית : Dodge D24 Custom, קרוי גם : Dodge D24C) היא מכונית משפחתית גדולה אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1949–1946 ב-ארצות הברית

==ממאפייני "דודג' D24 קוסטום"==

* מנוע קדמי / מנוע בנזין
* מנוע הנעה אחורית
* מנוע קירור מים

===תצורות===
* 2 דלתות - קופה
* 4 דלתות - סדאן (6 נוסעים)
* 4 דלתות - סדאן (7 נוסעים)
* 2 דלתות - קבריולה

==גלריה==
<gallery mode="packed" heights="120">
קובץ:1946 Dodge D24C 4-Door Sedan 275.JPG | "דודג' D24 קסטום", שנת 1946
קובץ:1946 Dodge D24C 4-Door Sedan Suicide Doors & Gullwing Hood 262.JPG | "דודג' D24 קסטום", שנת 1946
קובץ:1946 Dodge D24C 4-Door Sedan 272.JPG | "דודג' D24 קסטום", שנת 1946
קובץ:C10-46dodge.jpg | "דודג' D24 קסטום" - קבריולה
קובץ:1948 Dodge Custom, NL.jpg | "דודג' D24 קסטום", שנת 1948
קובץ:Dodge Custom dutch licence registration AL-62-64-.JPG | "דודג' D24 קסטום" - קבריולה
קובץ:Dodge Custom (1947), Dutch licence registration AL-62-64 pic1.JPG | "דודג' D24 קסטום" - קבריולה
קובץ:C10-46dodge.jpg | "דודג' D24 קסטום" - קבריולה
קובץ:1946 Dodge Custom - -IMG 0845.jpg | "דודג' D24 קסטום" - קופה, שנת 1946
קובץ:46 Dodge (5886000157).jpg | "דודג' D24 קסטום" - קופה
קובץ:1946 Dodge D24C 4-Door Sedan Dash 255.JPG | "דודג' D24 קסטום" דגם 4 דלתות סדאן - מבט לתא הנהג ולוח מחוונים
</gallery>

==ראו גם==
* דודג'
* דודג' קסטום רויאל
* דודג' 880
* דודג' דה לוקס

==קישורים חיצוניים==

* 
* 

==הערות שוליים==

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות קבריולה
קטגוריה:צבא ארצות הברית - כלי רכב
קטגוריה:דגמי מכוניות שהושקו ב-1946
D24 קסטום
קטגוריה:מכוניות אמריקאיות
שעיר קפריסאי

שעיר קפריסיאי (שם מדעי: Otus cyprius) הוא דורס לילה ממשפחת הינשופיים, אנדמי לקפריסין. ישנם חוקרים שסוברים שזהו תת-מין של השעיר המצוי. הוא דומה לו בממדיו (אורך של 19 עד 21 ס"מ לערך) ובצבע נוצותיו האפורות-מסורטטות. כמו שאר השעירים הוא בעל נוצות המתאימות לצבע קליפת העצים, עליהם הוא יושב.

שעיר זה מצוי לרוב בחורשי אורנים טבעיים, בייחוד מהמין אורן קפריסאי (Pinus brutia).

השעיר הקפריסאי לא מצוי בסכנה בטבע, אם כי האנדמיות שלו עלולה לסכן אותו בעתיד. השעיר קפריסיאי טרם הוכר באתר IUCN כמין נפרד ונחשב לתת-מין של השעיר המצוי.

==קישורים חיצוניים==

== הערות שוליים ==

קטגוריה:ינשופיים
קטגוריה:קפריסין: עופות
קטגוריה:קפריסין: בעלי חיים אנדמיים
רחבת הריקודים

רחבת הריקודים הוא פזמון שכתב יענקל'ה רוטבליט, והלחינה וביצעה יהודית רביץ. השיר יצא לאור בשנת 1987.

==רקע==
השיר נכלל באלבומה של רביץ "באה מאהבה".

בשיר מסופר על מערכת יחסים בין גבר לאישה שהכירו על רחבת הריקודים במועדון. האישה היא בחורה מבית טוב והגבר עבריין.

הרקע לכתיבת השיר הוא סיפור אהבתם של שמעיה אנג'ל, שהואשם והורשע ברצח כפול ולאחר מכן גם ברצח שותפו לפשע בעודם מרצים מאסר, וזוגתו שרה אנג'ל שהואשמה וזוכתה מחמת הספק במתן הוראה וסיוע לרצח. 

רוטבליט סיקר את המשפט עבור עיתון "חדשות" בעת שכתב את השיר. 

השורה בשיר "האושר הוא הפשע המושלם" היא תרגום מהותי של השיר "Happiness Is a Warm Gun" של הביטלס.

==קישורים חיצוניים==

* [https://www.nli.org.il/he/items/NNL_MUSIC_AL990050583720205171/NLI לדף השיר] באתר הספרייה הלאומית

==הערות שוליים==

קטגוריה:שירי 1987
קטגוריה:שירים שנכתבו על ידי יענקל'ה רוטבליט
קטגוריה:שירי יהודית רביץ
קטגוריה:סינגלים בהוצאת NMC יונייטד אנטרטיינמנט
יחסי טורקיה–קנדה

יחסי טורקיה–קנדה הם יחסי החוץ בין קנדה לטורקיה. שתי המדינות הן חברות G-20, נאט"ו, הארגון לשיתוף פעולה ולפיתוח כלכלי, הארגון לביטחון ולשיתוף פעולה באירופה, האומות המאוחדות וארגון הסחר העולמי.

== היסטוריה ==
המהגרים הטורקים הראשונים הגיעו לקנדה בסוף המאה ה-19 מתחומי האימפריה העות'מאנית<ref>[https://www.thecanadianencyclopedia.ca/en/article/turks Turkish Canadians]</ref>. בשנת 1922, זמן קצר לאחר קבלת עצמאותה, החליטה קנדה את ההחלטה הראשונה של מדיניות החוץ שלה בניגוד לבריטניה שהיא לא תשתתף במלחמה עם טורקיה במהלך משבר צ'נקלה<ref>[https://www.cbc.ca/news/politics/chanak-affair-canada-britain-vimy-independence-1.4061740 After Vimy: Did Canada really find its independence in 1922 battle it refused to fight?]</ref>. הקשר הרשמי הראשון בין שתי המדינות התרחש בשנת 1943 כאשר ממשלת טורקיה הודיעה לאוטווה על כוונתה לפתוח שגרירות קבועה, שנפתחה בשנת 1944.<ref name="Turkey">[http://www.mfa.gov.tr/relations-between-turkey-and-canada.en.mfa Relations Between Turkey and Canada]</ref> קנדה החזירה אחר כך בשנת 1947 בפתיחת שגרירות באנקרה.<ref name="Canada">[https://www.international.gc.ca/country-pays/turkey-turquie/relations.aspx?lang=eng#a1 Canada-Turkey relations]</ref>

במהלך המלחמה הקרה, היחסים בין שתי המדינות התפתחו בעיקר סביב שיתוף פעולה צבאי וביטחוני במסגרת נאט"ו. במרץ 1985 תקפו שלושה מחברי הצבא המהפכני הארמני את השגרירות הטורקית באוטווה והחזיקו את השגריר וכמה אנשים נוספים בשגרירות. התוקפים רצו שטורקיה תכיר ברצח העם הארמני. לאחר ארבע שעות, שוחררו בני הערובה ללא פגע והחמושים הובאו למעצר המשטרה.<ref name="Attack">[https://www.cbc.ca/archives/entry/1985-deadly-embassy-attack-in-ottawa 1985: Deadly embassy attack in Ottawa]</ref> זו הייתה התקיפה השלישית על הצוות הדיפלומטי הטורקי באוטווה על ידי תוקפים ארמנים בשלוש שנים.

בשנת 2004, הפרלמנט הקנדי הכיר רשמית ברצח העם הארמני<ref>[https://www.cbc.ca/news/canada/canadian-parliament-recognizes-armenian-genocide-1.509866 Canadian Parliament recognizes Armenian genocide]</ref>. ההכרה של קנדה השפיעה לרעה על היחסים הדו-צדדיים בין המדינות.

נערכו הרבה ביקורים רמי דרג בין מנהיגי שתי המדינות. ביוני 2010, נשיא טורקיה רג'פ טאיפ ארדואן ביקר בקנדה כדי להשתתף בפסגת ה-G20 בטורונטו. בנובמבר 2015 ביקר ראש ממשלת קנדה ג'סטין טרודו בטורקיה כדי להשתתף בפסגת ה-G20 באנטליה<ref>[https://www.canadainternational.gc.ca/turkey-turquie/bilateral_relations_bilaterales/canada-turkey-turquie.aspx?lang=eng High-Level Visits between Canada and Turkey]</ref>.

ביוני 2019 חתמו קנדה וטורקיה על מזכר הבנות להקמת ועדה כלכלית וסחר משותפת, במטרה לקיים פגישות שנתיות בין פקידים ועסקים קנדיים וטורקים להרחבת הזדמנויות סחר והשקעות דו צדדיות.

באוקטובר 2021 איימה טורקיה לגרש את שגריר קנדה בעקבות תמיכתו בשחרור עות'מאן קבאלה, שהשתתף בניסיון ההפיכה בטורקיה מהכלא הטורקי.

== יחסי סחר ==
בשנת 2019 הסתכם המסחר בין שתי המדינות ב-2.4 מיליארד דולר. למעלה מ-350 חברות קנדיות משקיעות בטורקיה, בעיקר בתחומי האנרגיה, הכרייה, טכנולוגיית המידע והתשתיות.

== נציגויות דיפלומטיות ==
* טורקיה מחזיקה בקנדה שגרירות באוטווה ו-5 קונסוליות באדמונטון, הליפקס, מונטריאול, טורונטו וונקובר.
* קנדה מחזיקה בטורקיה שגרירות באנקרה וקונסוליה כללית באיסטנבול.

== קישורים חיצוניים ==

== הערות שוליים ==